दक्षिण अफ्रीका के हरफनमौला क्रिकेटर लांस क्लूजनर उस पूरे टूर्नामेंट में शानदार फॉर्म में थे और बेहतरीन आॅलराउंड खेल का प्रदर्शन किया था। क्लूजनर ने टूर्नामेंट में 140 की औसत से रन बनाए थे और 'मैन आॅफ द टूर्नामेंट' चुने गए थे। सेमीफाइनल मुकाबले में भी वह दक्षिण अफ्रीका की आखिरी उम्मीद बने थे। आॅस्ट्रेलिया के खिलाफ सेमीफाइनल मुकाबला रोमांच की हदें पार कर रहा था। दक्षिण अफ्रीका को आखिरी ओवर में जीत के लिए 9 रन बनाने थे। आॅस्ट्रेलिया के लिए डेमियन फ्लेमिंग आखिरी ओवर कर रहे थे। उनके ओवर की पहली दो गेंदों पर लांस क्लूजनर ने चौका जड़ दिया।